Innocens 1.
Innocens 1. var en romersk biskop (pave) fra 401.
Han virkede målrettet for den romerske kirkes primat i afgørelse af lærespørgsmål og i ledelse af kirken. Derfor er han blevet kaldt "den første pave".
Da han søgte at forhindre, at Konstantinopels biskop Johannes Chrysostomos i 404 blev sendt i eksil efter en strid med kejseren, førte det til et midlertidigt brud med den østlige kirke.
Innocens 1. støttede Augustin i kampen imod pelagianismen.